कानपुर। निराला नगर स्थित बैंक ऑफ बड़ौदा में तमंचे के दम पर 29 नवंबर को हुई 24 लाख की डकैती का पुलिस ने खुलासा कर दिया है। यह वारदात शातिर बदमाशों ने नहीं बल्कि इंजीनियरिंग और बीएससी के तीन स्टूडेंट ने मिलकर अंजाम दी थी। दोनों इंजीनियरिंग स्टूडेंट को कानपुर और बीएससी स्टूडेंट को दिल्ली से पुलिस ने गिरफ्तार कर लिया है। उनके कब्जे से करीब 19 लाख रुपये, दो तमंचे, दो मोबाइल फोन और एक गियर वाली साइकिल बरामद हुई है। एसएसपी यशस्वी यादव ने गुडवर्क करने वाली टीम को 10 हजार रुपये का इनाम दिया है।